CELEX: 31993D0682
Language: ro
Date: 1993-12-17 00:00:00
Title: Decizia Comisiei din 17 decembrie 1993 de modificare pentru a treia oară a Deciziei 93/197/CEE privind condițiile de sănătate animală și certificarea veterinară la importul de ecvidee înregistrate și ecvidee pentru reproducție și producție

03/Volumul 14
            
            
               RO
            
            
               Jurnalul Ofícial al Uniunii Europene
            
            
               116
            
         31993D0682
   
               L 317/82
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 17 decembrie 1993
   de modificare pentru a treia oară a Deciziei 93/197/CEE privind condițiile de sănătate animală și certificarea veterinară la importul de ecvidee înregistrate și ecvidee pentru reproducție și producție
   (93/682/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 90/426/CEE a Consiliului din 26 iunie 1990 privind condițiile de sănătate animală care reglementează circulația și importul de ecvidee din țări terțe (1), astfel cum a fost modificată ultima dată prin Directiva 92/36/CEE (2), în special articolul 15 litera (a) și articolul 16,
   întrucât Decizia 93/197/CEE a Comisiei (3), astfel cum a fost modificată ultima dată prin Decizia 93/510/CEE (4), prevede condițiile de sănătate animală și certificarea veterinară pentru importurile de ecvidee înregistrate și ecvidee pentru reproducție și producție;
   întrucât statele membre au întâmpinat anumite probleme cu privire la importul ecvideelor din estul Europei, în special în ceea ce privește garanția oferită de testele de laborator ce urmează să fie efectuate la importul acestor animale;
   întrucât, prin urmare, ar trebui adoptată o dispoziție de efectuare a acestor teste în laboratoare autorizate în acest sens de către autoritatea competentă a statului membru de destinație;
   întrucât măsurile prevăzute de prezenta decizie sunt conforme cu avizul Comitetului permanent veterinar,
   ADOPTĂ PREZENTA DECIZIE:
   Articolul 1
   În anexa II la Decizia 93/197/CEE, nota de subsol (5) din Certificatul de sănătate animală B se înlocuiește cu următorul text:
   
      
                  „(5)
               
               
                  În cazul țărilor care folosesc acest certificat, cu excepția Australiei, Ciprului și Noii Zeelande, testele de laborator trebuie efectuate de către un laborator autorizat de statul membru de destinație. Rezultatele testelor, atestate de laborator, trebuie atașate la certificatul de sănătate animală care însoțește animalul.”
               
            
   Articolul 2
   Prezenta decizie se adresează statelor membre.
   
      Adoptată la Bruxelles, 17 decembrie 1993.
      
         
            Pentru Comisie
         
         René STEICHEN
         
         
            Membru al Comisiei
         
      
   
   
      (1)  JO L 224, 18.8.1990, p. 42.
   
      (2)  JO L 157, 10.6.1992, p. 28.
   
      (3)  JO L 86, 6.4.1993, p. 16.
   
      (4)  JO L 238, 23.9.1993, p. 45.